Som «Sjællands Stifts øverste Provst» kom han ved flere anledninger til å fungere som biskopens medhjelper eller vikar. I 1572 ble han kreert til bachelor i teologi av Niels Hemmingsen, og samme år bistod han biskop Poul Madsen ved dronning Sophies kroning. I sin embetsutøvelse var han nidkjær og dyktig, og nøt også derfor stor anseelse. Kongen skal ha ønsket ham til biskop i Ribe, da ovennevnte Poul Madsen i 1569 ble kalt dit til Sjællands bispestol, men da prestene i Ribe stift valgte en annen mann stadfestet kongen dog deres valg.